**प्रदेश चिनारी विशेष उत्पादन उद्यमलाई सहयोग (प्याकेज)सम्बन्धी प्रस्ताव आव्हानको सूचना।**

प्रकाशित मिति: २०७८/०९/१६

यस कार्यालयको आ.व.२०७८/७९ को स्वीकृत वार्षिक कार्यक्रम अनुसार जिल्लाकोसम्भाव्यता तथा विशिष्टताको आधारमा वस्तुहरुको पहिचान गरी स्तरोन्नति आवश्यक रहेका उद्योग तथा उद्यमीहरुलाई प्याकेजमा अनुदान उपलब्ध गराई उद्योग व्यवसायहरुको व्यवसायिक विकासमा सहयोग गर्दै स्थानीय स्तरमा नै रोजगारीको सृजना मार्फत् गरिबी निवारणमा टेवा पुर्‍याउने उद्देश्यले**प्रदेश चिनारी विशेष उत्पादन उद्यमलाई सहयोग (प्याकेज)**अन्तरगत देहायको कार्यक्रम सञ्चालन गरिने भएकोले तपसिलका योग्यता पुगेका ईच्छुक उद्यमीहरुले यो सूचना प्रकाशित भएको मितिले **३०(तीस) दिन** भित्र यस कार्यालयमा आवेदन/प्रस्ताव पेश गर्नुहुन यो सूचना प्रकाशित गरिएको छ।

**प्याकेजका कार्यक्रमहरु:**

1. अल्लो उत्पादन उद्यम
2. खुकुरी र परम्परागत कृषि औजार

**कार्यक्रम सञ्चालन विधि:**

1. उद्यमशीलता विकास तालिम वा औद्योगिक सचेतना कार्यक्रम
2. प्रविधि सहयोग वा संरचना निर्माण वा सिप विकास तालिम वा उद्योग सञ्चालन स्थलघरभाडा
3. उद्योगहरुको स्थलगत अवलोकन भ्रमण

**आवश्यक कागजात एवम् योग्यता:**

* उद्यमीको नागरिकताको प्रमाणपत्रको प्रतिलिपि।
* उद्योग दर्ता/नविकरण प्रमाणपत्रको प्रतिलिपि।(सञ्चालित उद्योगका लागि)
* स्थायी लेखा नम्बर दर्ता र आ.व. २०७७/०७८ सम्मको करचुक्ता प्रमाणपत्रको प्रतिलिपि।
* उद्योगको व्यवसायिक योजना।
* अनुभव तथा तालिम लिएको भए सो प्रमाणपत्रको प्रतिलिपि।
* तालिममा कामदार सहभागी गराउने भए उद्योगको सिफारिस पत्र।
* नेपाल सरकार, प्रदेश सरकारतथा स्थानीय तहबाट तोकिएको अवधिभित्र कुनै प्रकारको सहुलियत सुविधा वा अनुदान नलिएको स्वघोषणा पत्र ।

**शर्तहरु**

* कार्यालयमा पेश हुने आवेदन/प्रस्तावहरुको मूल्यांकन तथा छनौट लुम्बिनी प्रदेश,उद्योग, वाणिज्य तथा आपूर्ति मन्त्रालयद्वारा स्वीकृत वार्षिक कार्यक्रम कार्यान्वयन कार्यविधि, २०७८ बमोजिम हुनेछ।
* अन्य जानकारीको लागि यस कार्यालयको टेलिफोन नम्बर 086-420077 मा सम्पर्क गरी थप जानकारी प्राप्त गर्न सकिनेछ।